**ДО**

**ОБЩИНСКИ СЪВЕТ**

**ГР. ЕЛХОВО**

**Д О К Л А Д Н А З А П И С К А**

**от Петър Андреев Киров - кмет на община Елхово**

 **ОТНОСНО: Обявяване на недвижими имоти публична** **общинска собственост, представляващи поземлен имот с идентификатор 43459.53.1009 и поземлен имот с идентификатор 43459.53.1012 по кадастралната карта и кадастралните регистри на село Лесово, община Елхово за частна общинска собственост.**

Уважаеми госпожи и господа общински съветници!

Съгласно чл.3, ал.2, т.1 от Закона за общинската собственост, публична общинска собственост са имотите и вещите определени по закон.

Съгласно чл.8, ал.3 от Закона за пътищата/ЗП/, общинските пътища са **публична общинска собственост**. По своето предназначение селскостопанските пътища се използват единствено за осигуряване на достъп до земеделски земи и съгласно чл.1, ал.2, т.2 от ЗП са извън обхвата на действие на този закон.

На основание чл.2, ал.2 от Наредба № 5 за реда за придобиване, управление и разпореждане с общинско имущество на ОбС-Елхово, имоти – публична общинска собственост, които са престанали да имат предназначението по чл.3, ал.2 от ЗОС се обявяват за частна общинска собственост с решение на Общинския съвет, по предложение на кмета на общината.

Поземлени имоти с идентификатор 43459.53.1009 и с идентификатор 43459.53.1012се намират в землището на с.Лесово, община Елхово. Същите са били с НТП – селскостопански, горски, ведомствен път. Имотите са образувани в резултат на изменение на КККР, състоящо се в заличаване на ПИ с идентификатор 43459.53.636 и нанасяне на три нови поземлени имота, на основание чл.53а, т.2 от ЗКИР и на заличаване на имот с 43459.53.43 и нанасяне на два нови поземлени имота. Изменението на КК е отразено в СГКК-гр.Ямбол. На основание чл.56, ал.2 от Закона за общинската собственост за новообразуваните имоти – общински пътища, не се съставени актове за общинска собственост. По своето предназначение новообразуваните поземлени имоти няма да бъдат използвани за достъп до земеделски земи, тъй като за тях е отпаднала необходимостта от съществуването им за обслужване на съседни земеделски имоти, поради образуването на нови такива, които ще изпълняват тези функции. Ето защо възниква необходимостта от промяната на техния НТП и преобразуването им в частна общинска собственост.

Съгласно чл.6, ал.1 от ЗОС, за преобразуване характера на собствеността за имотите публична общинска собственост по смисъла на чл.3, ал.2 от ЗОС в частна общинска собственост е необходимо решение на Общински съвет. Съгласно чл.6, ал.3 от ЗОС, решенията на общинския съвет по чл.6, ал.1 от ЗОС се приемат с мнозинство от две трети от общия брой на съветниците.

Видно от посочените правни основания е необходимо Общински съвет-Елхово да изрази воля за промяна на характера на собствеността от „публична“ в „частна“ общинска на ПИ с идентификатор 43459.53.1009 и ПИ с идентификатор 43459.53.1012 по кадастралната карта и кадастралните регистри на село Лесово, община Елхово, на основание чл.6, ал.1 и ал.3 от ЗОС.

Спазена е процедурата по чл.78а от ЗСПЗЗ, за промяна на начина на трайно ползване на имотите.

Съгласно чл.78а от ППЗСПЗЗ с утвърден протокол от 02.04.2021г., с вх.№92-00-78/05.04.2021г. в Община Елхово и с утвърден протокол от 07.04.2021г., с вх.№92-00-88/12.04.2021г. в Община Елхово, назначена от началника на Общинска служба по земеделие-Елхово, комисия е извършила промяна на НТП на ПИ с идентификатор 43459.53.1009 и ПИ с идентификатор 43459.53.1012 от „селскостопански, горски, ведомствен път“, в НТП „друг вид земеделска земя“. Мотивите са, че пътищата реално не съществуват на терена, отпаднала е необходимостта от тяхното съществуване за обслужване на съседни земеделски имоти и на терен представляват друг вид земеделска земя.

В тази връзка, релевантният юридически факт, въз основа на който се обосновава отпаднало предназначение по чл.3, ал.2 от ЗОС е налице: промяна на НТП на ПИ с идентификатор 43459.53.1009 и ПИ с идентификатор 43459.53.1012 по кадастралната карта и кадастралните регистри на село Лесово от „селскостопански, горски, ведомствен път“, в НТП „друг вид земеделска земя“

Отразяването на промените е извършено при условията и по реда на Наредба № РД-02-20-5 от 15.12.2016г. за съдържанието, създаването и поддържането на кадастралната карта и кадастралните регистри.

След като е изпълнена тази процедура е налице и осъществил се юридически факт-отпаднало предназначение на публичния характер на ПИ поради промяна на НТП на ПИ с идентификатор 43459.53.1009 и ПИ с идентификатор 43459.53.1012 по кадастралната карта и кадастралните регистри на село Лесово от „селскостопански, горски, ведомствен път“, в НТП „друг вид земеделска земя“ и следва Общински съвет да пристъпи към приемане на решение за промяна характера на собствеността от „публична“ в „частна“ общинска.

Предвид гореизложеното, предлагам Общински съвет - Елхово да вземе следното:

**Р Е Ш Е Н И Е :**

На основание чл.21, ал.1, т.8 от Закона за местното самоуправление и местната администрация, чл.6, ал.1 и ал.3 от Закона за общинската собственост, чл.2, ал.2 от Наредба № 5 за реда за придобиване, управление и разпореждане с общинско имущество имоти, Общински съвет – Елхово **обявява** недвижим имот публична общинска собственост представляващ поземлен имот ПИ с идентификатор 43459.53.1009 и ПИ с идентификатор 43459.53.1012 по кадастралната карта и кадастралните регистри на село Лесово, община Елхово, трайно предназначение на територията: земеделска, начин на трайно ползване: друг вид земеделска земя за частна общинска собственост.

*Приложение: скица предложение за изменение на ПУП-ПЗ, протокол с вх.№02-00-79/05.04.2021г. на ОСЗ-Елхово, протокол с вх.№02-00-88/12.04.2021г. на ОСЗ-Елхово, писма до Общинска служба-Земеделие, гр.Елхово.*

**ПЕТЪР КИРОВ**

*Кмет на община Елхово*